CELEX: 62005CJ0424
Language: hu
Date: 2007-06-21 00:00:00
Title: A Bíróság (harmadik tanács) 2007. június 21-i ítélete. # Az Európai Közösségek Bizottsága kontra Sonja Hosman-Chevalier. # Fellebbezés - Díjazás - Külföldi munkavégzési támogatás - A személyzeti szabályzat VII. melléklete 4. cikke (1) bekezdésének a) pontjában előírt feltétel - A »más tagállam részére végzett tevékenység« fogalma. # C-424/05 P. sz. ügy

A BÍRÓSÁG ÍTÉLETE
      (harmadik tanács)
      2007. június 21.
      C‑424/05. P. sz. ügy
      Az Európai Közösségek Bizottsága
      kontra
      Sonja Hosman‑Chevalier
      „Fellebbezés – Díjazás – Külföldi munkavégzési támogatás – A személyzeti szabályzat VII. melléklete 4. cikke (1) bekezdésének a) pontjában előírt feltétel – A »másik tagállam részére végzett tevékenység« fogalma”
      Tárgy: Az Európai Közösségek Elsőfokú Bíróságának T‑72/04. sz., Hosmann‑Chevalier kontra Bizottság ügyben 2005. szeptember 13‑án
         hozott ítélete (EBHT 2005., II‑3265. o.) ellen benyújtott, ezen ítélet hatályon kívül helyezése iránti fellebbezés.
      
      Határozat: A Bíróság a fellebbezést elutasítja.
      
      Összefoglaló
      Tisztviselők – Díjazás – Külföldi munkavégzési támogatás – A biztosítás feltételei
      (Személyzeti szabályzat, VII. melléklet, 4. cikk, (1) bekezdés, a) pont)
      A személyzeti szabályzat VII. melléklete 4. cikke (1) bekezdése a) pontja második francia bekezdésének második mondata szerinti
         államfogalom szükségszerűen magában foglalja valamely tagállamnak az Európai Unió melletti állandó képviseletét. Ezért az
         ilyen állandó képviselet állományát – beleértve az adminisztratív és műszaki állományt is – az e képviselet szervezetéhez
         tartozása miatt az érintett tagállam szolgálatában állónak, következésképpen pedig e rendelkezésben írt „külföldi munkavégzési”
         helyzetben lévőnek kell tekinteni, tekintet nélkül az általa az említett szervezeten belül végzett egyedi és konkrét feladatkörre,
         hiszen a külföldi munkavégzési támogatásra való jogosultság nem tételez fel közvetlen jogi kapcsolatot az érintett személy
         és a szóban forgó állam között. Ez az értelmezés egyebekben megfelel a tagállamokat a belső szervezeti felépítésük és állandó
         képviseleteik kialakítására vonatkozóan megillető önállóságnak. Az egyes tagállamokra tartozik ugyanis az állandó képviseletük
         részeként működő szervezetek, valamint az e képviseleten jelen lévő különféle szervek által a közösségi intézményekkel kialakított
         kapcsolataik során előmozdítani kívánt közérdekek meghatározása.